Rolf Carls

**Rolf Carl Wilhelm Hans Carls** (29 Mei 1885 – 24 April 1945) adalah seorang Laksamana Jerman semasa Perang Dunia II. Beliau adalah penerima pingat Knight Cross of the Iron Cross Jerman Nazi.

## Kerjaya tentera
Pada permulaan Perang Dunia I, Carls menjadi anak kapal kruiser Breslau. Beliau kemudian berkhidmat atas kapal tempur König dan kemudian memerintah dua u-boat, iaitu U-9 dan kemudian U-124. Selepas perang, Carls telah menjadi Ketua Bahagian Latihan di Markas Tentera Laut Reichsmarine dan kemudian diberi memerintah kapal tempur lama SMS Hessen. Pada tahun 1933, Carls dijadikan Ketua Staf Markas Armada, dan setahun kemudian Panglima Kapal Utama.

Carls adalah Panglima Armada Jerman, semasa Perang Saudara Sepanyol, dan selepas itu menjadi Panglima Laut Baltik. Pada masa yang sama beliau menyandang jawatan Panglima Markas Kumpulan Tentera Laut Timur *(Oberbefehlshaber des Marinegruppenkommandos Ost)*. Kemudian beliau menjadi Panglima Markas Kumpulan Tentera Laut Utara *(Oberbefehlshaber des Marinegruppenkommandos Nord)* dari September 1940 hingga Mac 1943. Pada 30 Januari 1943, Erich Raeder meletakkan jawatan sebagai Panglima Besar Kriegsmarine selepas berbalah dengan Hitler. Raeder mencalonkan Carls atau Karl Dönitz untuk menggantikannya, dan Hitler memilih Dönitz. Carls kemudian meletakkan jawatan, barangkali untuk mengelakkan pergeseran antara kepimpinan tentera laut.

## Kematian
Laksamana Carls terbunuh dalam satu serangan udara Tentera Udara Diraja di Bad Oldesloe pada 24 April 1945. Carls bersama dengan 49 orang yang lain telah terbunuh di dalam bilik bawah tanah sekolah vokasional (*Präparandeum*) di Königstraße. Hanya 2 minggu sebelum berakhirnya perang Bad Oldesloe telah hampir musnah, antara 700 dan 1000 rakyat Jerman hilang nyawa, terutamanya perempuan dan kanak-kanak.

## Tarikh kenaikkan pangkat
* *[[Seekadett]]* - 1 April 1903
* *[[Fähnrich zur See]]* - 15 April 1904
* *[[Leutnant zur See]]* - 28 September 1906
* *[[Oberleutnant zur See]]* - 27 Januari 1909
* *[[Kapitänleutnant]]* - 16 Disember 1914
* *[[Korvettenkapitän]]* - 1 Disember 1921
* *[[Fregattenkapitän]]* - 1 Oktober 1928
* *[[Kapitän zur See]]* - 1 Mei 1930
* *[[Konteradmiral]]* - 1 April 1934
* *[[Vizeadmiral]]* - 1 Januari 1937
* *[[Laksamana (Jerman)|Admiral]]* - 1 Jun 1937
* *[[Laksamana Jeneral|Generaladmiral]]* - 19 Julai 1940

## Anugerah kebesaran
* Order of the Crown (Prusia), Kelas 4 (19 September 1912)
* Iron Cross (1914) Kelas 1 (19 Mei 1915)
* Ottoman War Medal (12 Ogos 1915)
* Order of Distinction (Empayar Uthmaniyah) warna Perak berserta Pedang
* Order of Osmanieh, Kelas 4 (Februari 1917)
* Silesian Eagle Kelas 2 dan 1 (27 Januari 1920)
* Pingat Kehormatan Perang Dunia I (24 Disember 1934)
* Pingat Khidmat Lama Angkatan Tentera, Kelas 4 hingga Kelas 1
* Medalla de la Campaña
* Spanish Cross warna Emas berserta Pedang (6 Jun 1939)
* Order of Mehdauia, Grand Cross
* Order of Military Merit (Bulgaria), Grand Officer Cross with Crown and Swords
* Order of the White Rose of Finland, First Class Commander 
* Order of Merit of the Republic of Hungary, Grand Cross
* Order of the Crown of Italy, Knight Grand Cordon
* Pingat Semat Iron Cross (1939) Kelas 2 dan Kelas 1
* German Cross warna Emas pada 28 Februari 1943 selaku *[[Laksamana Jeneral|Generaladmiral]]* dalam Marinegruppenkommando Nord
* Knight Cross of the Iron Cross pada 14 Jun 1940 selaku *[[Laksamana (Jerman)|Admiral]]* dan Marinegruppenbefehlshaber Ost
* Order of the Cross of Liberty Finland Kelas 1 berserta Bintang dan Pedang (27 April 1942)

## Nota

## Rujukan

### Petikan

### Bibliografi

* 
* 
* 
*